

LĪGUMA projekts 
par veselības apdrošināšanu

Apdrošinātāja līguma Nr. 
Apdrošinājuma ņēmēja līguma Nr. 

Rīgā,            			                             
 Parakstīšanas datums ir pēdējā pievienotā droša
elektronikā paraksta un tā laika zīmoga datums

Rīgas Tehniskā koledža, Reģ. Nr.90000022223, turpmāk tekstā – APDROŠINĀJUMA ŅĒMĒJS, tās _________________personā, kurš rīkojas uz nolikuma pamata, 
un 
__________ turpmāk tekstā – APDROŠINĀTĀJS, tās  ____________ personā, kura rīkojas pamatojoties uz ____________,
[bookmark: _GoBack]saskaņā ar iepirkuma „Rīgas Tehniskās koledžas darbinieku veselības apdrošināšana" (identifikācijas Nr. _________) rezultātiem, noslēdz šādu Līgumu par veselības apdrošināšanu (turpmāk tekstā - Līgums):

1. Līgumā lietotā terminoloģija

1.1. Apdrošināšanas polise - apdrošinājuma ņēmējam izsniegts dokuments, kas apliecina veselības apdrošināšanas līguma noslēgšanu starp Pusēm, un ietver apdrošināšanas noteikumus, apdrošināto personu sarakstu, kurā norādīti apdrošināmo personu vārdi, uzvārdi un personas kodi, apdrošināšanas prēmiju un apdrošinājuma summu;
1.2.  Karte – Apdrošinātajiem izsniedzama individuāla veselības apdrošināšanas karte, kas apliecina, ka apdrošinātās personas labā ir noslēgts apdrošināšanas līgums par veselības apdrošināšanu. Karte apliecina Apdrošinātā tiesības saņemt ārstnieciskos pakalpojumus atbilstoši Kartē norādītajai Programmai, kurus apmaksā Apdrošinātājs;
1.3.  Apdrošinātais – fiziska persona, Apdrošinājuma ņēmēja darbinieks, kuram saskaņā ar Polisi tiek izsniegta Karte un, iestājoties apdrošināšanas gadījumam, tiek nodrošināta ārstniecisko pakalpojumu apmaksa atbilstoši Kartē norādītajai Apdrošināšanas programmai;
1.4.  Apdrošināšanas programma– ārstniecisko pakalpojumu kopums Apdrošinātajam, kuru apmaksu veic Apdrošinātājs;
1.5.  Apdrošināšanas noteikumi – Apdrošinātāja veselības apdrošināšanas noteikumi, saskaņā ar kuriem Apdrošinātājs veic Apdrošināto veselības apdrošināšanu;
1.6.  Apdrošināšanas gadījums – notikums, kuram iestājoties, paredzēta apdrošināšanas atlīdzības izmaksa saskaņā ar Līgumu, Apdrošināšanas polisi, Apdrošināšanas programmu un Apdrošināšanas noteikumiem;
1.7. Apdrošinātāja piedāvājums – Apdrošinātāja Apdrošinājuma ņēmējam iesniegto dokumentu kopums, ko Apdrošinātājs iesniedzis piedaloties izsludinātajā iepirkumā „Profesionālās izglītības kompetences centrs Rīgas Tehniskā koledža Darbinieku Veselības apdrošināšana" (identifikācijas Nr. RTK 2023/1);
1.8. Apdrošināšanas atlīdzība – apdrošinājuma summa vai tās daļa, kas izmaksājama, iestājoties Apdrošināšanas gadījumam;
1.9.  Apdrošinājuma summa – noteikta naudas summa, kuras ietvaros, iestājoties Apdrošināšanas gadījumam polises darbības laikā, tiek izmaksāta Apdrošināšanas atlīdzība; 
1.10. Apdrošināto saraksts – Apdrošinājuma ņēmēja sagatavots un Apdrošinātājam iesniegts Apdrošināto saraksts.

2. Līguma priekšmets

2.1. Apdrošinātājs veic Apdrošinājuma ņēmēja norādīto darbinieku veselības apdrošināšanu no ________. līdz ________. atbilstoši programmām un darbinieku skaitam.
2.2. Apdrošinātājs veic Apdrošinājuma ņēmēja darbinieku veselības apdrošināšanu saskaņā ar Apdrošināšanas programmu, Līgumu un Apdrošināšanas noteikumiem. 
2.3. Pretrunu starp Līgumu un Apdrošināšanas noteikumiem gadījumā noteicošie ir Līguma noteikumi.
Apdrošinājuma ņēmējs maksā Apdrošinātājam kopējo gada Apdrošināšanas prēmiju EUR _____________ (___________) apmērā. Piedāvājumā iekļautām apdrošināšanas programmām, par kura apliecinājumu izsniegta Polise, gada apdrošināšanas prēmija par vienu Apdrošināto ir EUR _______ (_______).

3. Līguma darbības termiņš

3.1. Līgums stājas spēkā _________ un ir spēkā visā Latvijas Republikas teritorijā, darbojas 24(divdesmit četras) stundas diennaktī, un tiek slēgts uz apdrošināšanas polises darbības laiku -12 (divpadsmit) mēnešu periodu. 

3.2. Apdrošināšanas līguma apliecinošs dokuments ir apdrošināšanas Polise un tās izbeigšana vai mainīšana var notikt tikai Latvijas Republikas normatīvajos aktos paredzētajos gadījumos vai saskaņā ar Apdrošinātāja veselības apdrošināšanas noteikumiem.

4. Pušu tiesības un pienākumi

4.1. Apdrošinātājs apņemas:
4.1.1. sagatavot un iesniegt Apdrošinājuma ņēmējam rēķinu, kurā atspoguļots kopējais gada apdrošināšanas prēmijas apmērs, kas jāmaksā Apdrošinājuma ņēmējam par apdrošināšanu, saskaņā ar rēķinā norādīto termiņu;
4.1.2. sagatavot un izsniegt Apdrošinājuma ņēmējam Polisi par Līguma 2. punktā minēto apdrošināšanu 3 (trīs) darba dienu laikā, skaitot no Līguma parakstīšanas dienas. 
4.1.3. pamatojoties uz Līgumam klātpievienoto Apdrošinājuma ņēmēja sastādīto Apdrošināto sarakstu, 1 (vienas) darba dienu laikā no Līguma parakstīšanas dienas izgatavot un piegādāt Apdrošinājuma ņēmējam Kartes;
4.1.4. gadījumā, ja Apdrošinātais ir apmeklējis ārstniecības iestādi, kas nav Apdrošinātāja līgumiestāde un pats norēķinājies par saņemto ārstniecisko palīdzību, izmaksāt atlīdzību ne vēlāk kā 30 (trīsdesmit) kalendāro dienu laikā pēc visu nepieciešamo dokumentu saņemšanas. 
4.1.5. Apdrošinātājam jānodrošina jaunpieņemta Apdrošinājuma ņēmēja darbinieka veselības apdrošināšana atbilstoši šī Līguma noteikumiem. 

4.2. Apdrošinājuma ņēmējs apņemas:
4.2.1. sniegt Apdrošinātājam tā pieprasīto ar apdrošināšanu saistīto informāciju par darbiniekiem, kuri jāapdrošina saskaņā ar šo Līgumu; iesniegt šo Apdrošinātājam elektroniskā veidā informāciju par apdrošināmajām personām, norādot: vārdu, uzvārdu un  personas kodu.
4.2.2. samaksāt Apdrošinātājam, pārskaitot uz Apdrošinātāja norādīto bankas kontu, aprēķināto kopējo gada apdrošināšanas prēmiju par Apdrošināto 10 (Desmit) dienu laikā pēc Apdrošināšanas polišu un rēķina saņemšanas.
4.2.3. savlaicīgi sniegt Apdrošinātājam informāciju par personām, kuras vairs nav Apdrošinājuma ņēmēja darbinieki, un tāpēc ir izslēdzamas no Apdrošināto saraksta, kā arī vienlaicīgi nodot Apdrošinātājam šīm personām izsniegtās Kartes.
4.2.4. savlaicīgi sniegt Apdrošinātājam informāciju par jaunām personām, kuras kļuvušas par Apdrošinājuma ņēmēja darbiniekiem, un tāpēc ir iekļaujamas Apdrošināto sarakstā. 
4.2.5. ievērot Līguma un apdrošināšanas noteikumus;
4.2.6. izsniegt katram Apdrošinātajam šādus dokumentus: Karti, apdrošināšanas noteikumus, apdrošināšanas programmu un Apdrošinātāja līgumiestāžu sarakstu.

5. Īpaši nosacījumi, nodibinoties vai izbeidzoties darba tiesiskajām attiecībām ar Apdrošinājuma ņēmēju

5.1. Gadījumā, ja ar Apdrošināto tiek izbeigts darba līgums, Apdrošinājuma ņēmējs par to pēc saviem ieskatiem rakstiski paziņo Apdrošinātājam, lai izdarītu grozījumus Apdrošināto sarakstā un izbeigtu apdrošināšanu attiecībā uz konkrēto Apdrošināto, un vienlaicīgi iesniedz Apdrošinātājam bijušā darbinieka Karti.
5.2. Pirmstermiņa izbeigto Karšu neizmantoto prēmijas daļu, Apdrošinātājs pēc Apdrošinājuma ņēmēja ieskatiem vai nu pārskaita uz Apdrošinājuma ņēmēja bankas norēķinu kontu, vai arī ietur kā avansu turpmākiem apdrošināšanas prēmiju maksājumiem. 
5.3. Gadījumā, ja Polises darbības laikā Apdrošinātājam jānodrošina jaunpieņemta darbinieka veselības apdrošināšana, Apdrošinājuma ņēmējs iesniedz rakstisku paziņojumu Apdrošinātājam, norādot attiecīgās personas datus. 
5.4. Šī Līguma 5.3.punktā norādītajā gadījumā apdrošināšana stājas spēkā nākamajā dienā pēc samaksas veikšanas. Samaksa uzskatāma par veiktu no brīža, kad ir saņemts bankas apstiprinājums uz maksājuma uzdevuma.
5.5. Pārējie noteikumi, kas attiecas uz izmaiņu veikšanu Apdrošināto sarakstā, ir noteikti polises Pielikumā nr.2 (Vienošanās)

6. Pušu atbildība

6.1. Puses ir atbildīgas par līgumsaistību neizpildi atbilstoši spēkā esošajiem Latvijas Republikas normatīvajiem aktiem.
6.2. Puses ir atbrīvotas no atbildības par šo Līgumu, ja līgumsaistību izpilde ir kļuvusi neiespējama nepārvaramas varas apstākļu dēļ.

7. KONFIDENCIALITĀTE
7.1. Puses apņemas ievērot no otras Puses saņemtās informācijas konfidencialitāti, neizpaust šādu informāciju trešajām personām, izņemot tiesību aktos noteiktajos gadījumos un kārtībā. Konfidencialitātes nosacījums attiecas uz rakstisku informāciju, kā arī mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šajā punktā minētajai konfidencialitātes saistībai ir beztermiņa raksturs.
7.2. Pasūtītājs un Apdrošinātājs apņemas ievērot personu datu aizsardzības normatīvajos aktos noteiktās prasības.
7.3. Parakstot Līgumu, Pasūtītājs atļauj Apdrošinātājam kā datu apstrādes sistēmas pārzinim, rīkoties ar sensitīviem darbinieku personas datiem un personas identifikācijas (klasifikācijas) kodiem un izmantot tos Līgumā minēto pakalpojumu sniegšanai un saistību izpildei – risku kotēšanai, Polises un karšu administrēšanai un apdrošināšanas atlīdzības regulēšanai saskaņā ar Fizisko personu datu apstrādes likums un citiem Latvijas Republikas normatīvajiem aktiem.


8. Nobeiguma noteikumi 

8.1. Puses, savstarpēji vienojoties, var grozīt vai papildināt Līgumu. Visi Līguma grozījumi un papildinājumi stājas spēkā tikai tad, kad tie ir noformēti rakstiski un tos ir parakstījuši abu pušu pilnvarotie pārstāvji.
8.2. Visi strīdi un nesaskaņas par šo Līgumu, kuri nav noregulēti starp pusēm pārrunu ceļā, tiek atrisināti Latvijas Republikas tiesu iestādēs saskaņā ar Latvijas Republikas normatīvajiem aktiem
8.3. Pusēm ir tiesības nekavējoties vienpusēji atkāpties no Līguma izpildes un izbeigt Līguma darbību pirms termiņa, par to rakstiski informējot otru Pusi, neatlīdzinot otrai Pusei zaudējumus, nemaksājot līgumsodu, soda naudu, nokavējuma procentus un citus tamlīdzīgus maksājumus,  ja Līgumu nav iespējams izpildīt tādēļ, ka ir piemērotas starptautiskās, ieskaitot Apvienotās Karalistes noteiktās, sankcijas vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8.4. Līgums sastādīts latviešu valodā 2 eksemplāros, pa vienam katrai pusei. Abiem līguma eksemplāriem ir vienāds juridisks spēks. 


	Apdrošinātājs
	Apdrošinājuma ņēmējs

	______
________
Reģ. Nr. ______
Banka: ________
Konts: _________
Kods: ___________
	Rīgas Tehniskā koledža
Reģ. Nr. LV90000022223
Braslas iela 16, Rīga, LV 1084
Valsts kase: kods TRELL22
Konts: LV28TREL2150238011000

	
_________
_____________

	
_________
Direktors




ŠIS DOKUMENTS IR PARAKSTĪTS AR DROŠU
ELEKTRONISKO PARAKSTU UN SATUR LAIKA ZĪMOGU



